अमेरिका में फ्रीडम डे परेड पर गोलीबारी करे आला आरोपी गिरफ्तार, 6 लोग के भइल रहे मौत
अमेरिकी शहर शिकागो के हाईलैंड पार्क का लगे सोमार का दिने स्वतंत्रता दिवस परेड का दौरान भइल गोलीबारी में नाहियो त छह लोग के मौत हो गइल आ 24 लोग घवाहिल हो गइल. पुलिस इ जानकारी दिहलस। ए मामला में पुलिस एगो आदमी के हिरासत में लेले बिया। बतावल जा रहल बा कि हमलावर एगो भवन के छत से गोली चला दिहलसि.
मामला के जांच करत पुलिस 22 साल के रॉबर्ट ई क्रेमो तृतीय के हिरासत में लेले बिया। शुरुआत में बतावल जात रहे कि हमलावर एगो गोरा आदमी ह, जवन सफेद अवुरी नीला रंग के टीशर्ट पहिनले रहे।
लेक काउंटी मेजर क्राइम टास्क फोर्स के प्रवक्ता क्रिस्टोफर कोवेली एगो संवाददाता सम्मेलन में बतवले कि हमलावर एगो छत से परेड में भाग लेवे वाला लोग प राइफल फायर कईले बा अवुरी राइफल बरामद हो गईल बा। हालांकि, इ पता नईखे कि उ कवना बिल्डिंग के छत से फायरिंग कईले। कोवेली कहले कि पुलिस के मानना बा कि सिर्फ एक शूटर ए हमला कईले बा।
प्रत्यक्षदर्शी बतवले कि उ लोग खून से लथपथ लाश के कम्बल से ढंकल अवुरी सैकड़ों लोग के जान बचावे खाती भागत देखले। सन-टाइम्स के खबर बा कि परेड सुबह 10 बजे के आसपास शुरू भईल रहे, लेकिन 10 मिनट के फायरिंग के बाद एकरा के बंद क दिहल गईल। सन टाइम्स के एगो संवाददाता बतवले कि उ कुछ खून से लथपथ लाश के कम्बल से ढंकल देखले बाड़े। कई गो प्रत्यक्षदर्शी अखबार के बतवले कि उ लोग गोली के आवाज सुनले बाड़े।
bho_Deva bho_Deva bho_Deva bho_Deva bho_Deva